  Майя Бывальцева Удмуртиысь 277 студентъёс нимаз стипендиос басьтозы. Таяз дышетскон аре соослы академ стипендизы вӧзы толэзьлы быдэ 2 сюрс 500 манетысен ватсэт басьтозы. Со сярысь ивортэ элькунысь Дышетонъя но тодосъя министерстволэн пресс-службаез. Улосвылысь вылӥ дышетсконниосысь студентъёслы нимаз стипендиос тырон сярысь косэмез элькунлэн тӧроез Александр Бречалов юнматӥз. Ватсаса коньдон дышетсконын но тодосъя эскеронъёсын бадӟым вормонъёс басьтэм нырысетӥ курсын очной амалэн дышетскись егитъёслы сёто. Ужкагазъя быдэс дышетскон ар ӵоже нимаз стипендиос басьтозы Ижысь техникая кун университетын нырысетӥ курсын дышетскись 120 студентъёс, Удмурт кун университетын – 86, Ижысь кун эм академиын – 45, Ижысь кун гурт возёсъя академиын – 16 но Глазкарысь педагогикая кун институтын – 10 адями.  Тегъёс: Дышетон студентъёс Удмуртия коньдон  